Anjing Chongqing

Anjing Chongqing ialah tugou mastif purba yang digunakan dalam sejarah untuk perburuan dan penjagaan di Chongqing, China. Kini, baka ini dihargai sebagai pelindung tidak takut dan tabah bagi keluarga dan rumahnya.

Istilah "anjing Chongqing" mungkin juga digunakan untuk merujuk anjing pemburu Chuandong. Ia terdapat di Singapura. Kedua-dua anjing mengongsi ternakan asasi bersama dan merupakan sebahagian daripada tugou.

Perihal
Anjing Chongqing bersaiz sederhana dengan tubuh berotot padat. Ekornya patut pendek dan terangkat tegak-tegak, kerap diperihalkan sebagai "batang buluh". Lapis bulunya pendek, kasar, dan berwarna perang kemerah-merahan atau hitam. Ia mempunyai lidah biru-hitam, stop menonjol, dan kepala berbentuk segi empat sama. Telinganya mencucuk secara semula jadi dan tidak terpotong.

Anjing Chongqing mempunyai perwatakan kuat dengan perangai mudah mesra, sikap yakin, dorongan pemangsa kuat, dan kecintaan akan pengembaraan dan keseronokan. Ia pada umumnya menyayangi kanak-kanak dan juga akan berkhidmat sebagai anjing pengawal waspada dan setia untuk keluarga. Anjing Chongqing mempunyai dorongan pemangsa tinggi dan kebolehan penghiduan cemerlang. Anjing Chongqing dapat berburu secara bersendirian atau dalam kawanan untuk mangsa daripada saiz arnab melalui bejar, rubah, babi hutan, kambing, rusa, dan beruang kecil. Ia cenderung untuk mempunyai jangka hayat panjang sehingga 15 tahun.

Sejarah
Seperti tugou lain, anjing Chongqing ialah anjing asli China yang dipercayai telah pertama kali muncul semasa Dinasti Han. Patung-patung seramik anjing Chongqing telah ditemukan menjaga tanah perkuburan di kawasan Jiangbei di Chongqing yang bertarikh hampir-hampir 206 SM–220 M. Susulan perkembangan asal sebagai anjing pemburu di kawasan pergunungan di Sichuan timur, pembandaran pesat Chongqing mengakibatkan penurunan populasi ketara. Walau bagaimanapun, sejak tahun 1970-an, usaha serius telah dijalankan untuk memulihkan baka ini dan ia telah menjadi utiliti dan anjing pendamping popular sejak itu.

Lihat juga
 Senarai baka anjing

Catatan

Rujukan

Chongqing, Anjing
Chongqing, Anjing